Diari Oficial de la Generalitat Valenciana


Sumari del DOGV 7381, del 15-10-2014 (2014/9282)

RESOLUCIÓ de 3 d'octubre de 2014, del conseller de Sanitat, per la qual es deleguen competències en matèria de responsabilitat patrimonial.
-------------------------------------------------------------------------------------------------------------------------------------------

### Dades del document

Número de DOGV
:   7381

Data del DOGV
:   15-10-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/9282


Data del document
:   03-10-2014

Organisme emissor
:   Conselleria de Sanitat

Tipus de document
:   Resolució

Correcció d'errades

Anàlisi jurídica

RESOLUCIÓ de 3 d'octubre de 2014, del conseller de Sanitat, per la qual es deleguen competències en matèria de responsabilitat patrimonial.  
 [2014/9282]  
Per mitjà del Decret 4/2014, de 3 de gener, del Consell de la Generalitat, s'aprova el Reglament Orgànic i Funcional de la Conselleria de Sanitat.  
Els departaments de salut, creats per la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana, són les estructures fonamentals del sistema que es corresponen amb les demarcacions geogràfiques en què queda dividit el territori de la Comunitat Valenciana als efectes sanitaris, al capdavant dels quals es troba el gerent del departament de salut, com a òrgan encarregat de la direcció i gestió dels recursos adscrits a la dita demarcació.  
  
A més, en el marc de l'estructura, organització i funcionament de l'atenció sanitària a la Comunitat Valenciana es crea la figura del comissionat de la Conselleria de Sanitat, per a exercir el control i supervisió de l'Administració en el respectiu departament de salut en què la prestació sanitària es realitze en règim de concessió administrativa.  
  
En conseqüència, d'acord amb les competències i organització de la conselleria de sanitat, convé realitzar les delegacions de competències que, d'acord amb el que preveu l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es consideren pertinents per a racionalitzar i agilitar la gestió dels expedients de responsabilitat patrimonial.  
  
Basant-se en la bona gestió desplegada pels departaments de salut en la resolució de les reclamacions ja delegades, així com el nombre creixent d'expedients, es considera adequat ampliar esta fórmula i delegar la tramitació i resolució de reclamacions de responsabilitat patrimonial, relatives al funcionament dels servicis sanitaris de la seua demarcació, l'import de la qual no supere els sis mil euros (6.000 ?).  
  
D'altra banda, també es considera convenient delegar la resolució de les dites reclamacions en el Centre de Transfusions de la Comunitat Valenciana.  
En atenció de totes estes consideracions, resolc:  
  
Primer  
Es delega en el subsecretari de la Conselleria de Sanitat la competència per a tramitar i resoldre les reclamacions de responsabilitat patrimonial que es generen pel funcionament del servici sanitari als usuaris del sistema públic de salut, i siguen de quantia superior a sis mil euros (6.000 ?).  
La present delegació comprén tant la resolució del procediment, com el tràmit i resolució de qualssevol incidències, i així mateix la sol·licitud de dictamen del Consell Jurídic Consultiu de la Comunitat Valenciana.  
  
Segon  
Es delega en els gerents dels departaments de salut i en els comissionats de la Conselleria de Sanitat pel que fa a les societats concessionàries d'assistència sanitària de la Comunitat Valenciana el tràmit i la resolució de reclamacions de responsabilitat patrimonial relatives al funcionament dels servicis sanitaris de la seua demarcació, l'import de les quals no supere els sis mil euros (6.000 ?).  
  
Tercer  
Es delega en el director del Centre de Transfusions de la Comunitat Valenciana el tràmit i la resolució de reclamacions de responsabilitat patrimonial, relatives al seu funcionament, l'import de les quals no supere els sis mil euros (6.000 ?).  
  
Quart  
Es delega en els gerents dels departaments de salut i en els comissionats de la Conselleria de Sanitat pel que fa a les societats concessionàries d'assistència sanitària de la Comunitat Valenciana, la resolució dels recursos potestatius de reposició interposats contra les seues resolucions.  
  
Quint  
Es delega en el director del Centre de Transfusions de la Comunitat Valenciana la resolució dels recursos potestatius de reposició interposats contra les seues resolucions.  
  
Sext  
En les resolucions i actes que s'adopten per raó del que preveu la present resolució es farà constar expressament que es dicten fent ús de facultats delegades i es consideraran dictats per l'òrgan delegatori amb caràcter general.  
  
Sèptim  
Les delegacions d'atribucions i funcions aprovades per mitjà d'esta resolució s'entenen sense perjuí de les facultats de l'òrgan delegatori per a avocar el coneixement i resolució de tots els assumptes que crega oportuns, i pot així mateix revocar-ne la delegació en qualsevol moment, de conformitat amb el que establixen els articles 14 de la Llei 30/1992, (LRJ-PAC) i 68.5 de la Llei 5/1983, de 30 de desembre, del Consell.  
  
Octau  
Esta resolució té efecte des de l'endemà de la publicació en el Diari Oficial de la Comunitat Valenciana.  
  
Nové  
La Resolució de 7 de febrer de 2012, del conseller de Sanitat, per la qual delega per a competències en matèria de responsabilitat patrimonial, queda revocada i sense efecte des de l'endemà d'esta publicació.  
  
  
València, 3 d'octubre de 2014.- El conseller de Sanitat: Manuel Llombart Fuertes.